в сектора на автомобилната промишленост, внос на скрепителни елементи от промишлеността на Съюза, промени в цените на суровините и възможни конкурентни предимства на китайските производители износители, пандемията от COVID-19 и твърдяното лошо управление от страна на промишлеността на Съюза.
 5.1. Въздействие на дъмпинговия внос
 (439)
 Влошаването на състоянието на промишлеността на Съюза е съвпаднало със значителното увеличение на вноса от Китай, който постоянно е подбивал цените на промишлеността на Съюза и е подлагал на натиск цената на пазара на Съюза по време на РП. Както е посочено в съображение 421, цените на вноса на включените в извадката производители износители са подбили цените на Съюза средно с 37 % по време на разследвания период.
 (440)
 Обемът на вноса от Китай е нараснал от около 135 000 тона през 2017 г. на около 209 000 тона през разследвания период, което представлява увеличение от 55 %. Пазарният дял се е увеличил с 6 процентни пункта от 6 % през 2017 г. на 12 % през разследвания период. През същия период продажбите на промишлеността на Съюза са намалели с 27 %, а пазарният ѝ дял е спаднал от 66 % на 59 %, т.е. със 7 процентни пункта.
 (441)
 Цените на дъмпинговия внос са се увеличили със 7 % през разглеждания период, което е значително по-малко от успоредното увеличение на цената на суровината (главно валцдрат). Ниските цени на вноса, които постоянно са били по-ниски от цените на промишлеността на Съюза през разглеждания период, са довели до ценови натиск върху пазара на Съюза. Поради това промишлеността на Съюза не е била в състояние да повиши цените си до устойчиви равнища, което е довело до намаляване на рентабилността и до загуби по време на РП.
 (442)
 Въз основа на горното Комисията стигна до заключението, че вносът от Китай е нанесъл съществена вреда на промишлеността на Съюза. Тази вреда е оказала въздействие както върху обема, така и върху цените.
 (443)
 EFDA и CCCME, като се позоваха на prima facie доказателствата в жалбата, заявиха, че някои производители от Съюза са подали заявление за обявяване в несъстоятелност още през 2016 г. и 2017 г., т.е. преди увеличаването на китайския внос. CCCME подчерта, че действащите антидъмпингови мерки по отношение на вноса на скрепителни елементи с произход от Китай са отменени едва през март 2016 г. (82) и преди тази дата на пазара на Съюза не е влизал внос от Китай. Това показвало, че всяка вреда, понесена от промишлеността на Съюза, вече е съществувала преди увеличаването на вноса от Китай в периода между 2017 г. и РП. Следователно на китайския внос не може да се припише каквато и да е вреда, понесена от промишлеността на Съюза.
 (444)
 Освен това EFDA, като се позова на публично достъпна информация, заяви, че няколко производители от Съюза са били в добро финансово състояние въпреки китайския внос. Асоциацията посочи, че тъй като всички производители от Съюза е следвало да бъдат засегнати от този внос по един и същ начин, всяка съществена вреда за промишлеността на Съюза като цяло не може да бъде приписана на китайския внос,